
TEHNISKĀ SPECIFIKĀCIJA  
“Vispārīgās sociālo pakalpojumu kvalitātes uzraudzības sistēmas izstrāde”

1. Vispārīga informācija

Iepirkums notiek ar Eiropas Sociālā fonda Plus atbalstu Labklājības ministrijas (turpmāk – ministrija) īstenotā projekta “Sociālo pakalpojumu kvalitātes un efektivitātes paaugstināšana” (turpmāk – Projekts) ietvaros.  Projekta mērķis ir palielināt sociālo pakalpojumu pieejamību, kvalitāti un efektivitāti, sekmējot cilvēka neatkarīgas dzīves iespējas un dzīves kvalitātes saglabāšanu vai uzlabošanu. Projekta ietvaros līdz 2028. gada 31. decembrim īstenos virkni aktivitāšu, tajā skaitā, sociālo pakalpojumu kvalitātes uzraudzības sistēmas pilnveidi, sociālo pakalpojumu efektivitātes novērtēšanas sistēmas izstrādi, valsts sociālās politikas monitoringa informācijas sistēmas pilnveidi, informatīvi izglītojošo pasākumu un sabiedrības izpratnes un informētības veicināšanas pasākumu īstenošanu[footnoteRef:1]. [1:  2024. gada 28. maija Ministru kabineta noteikumi nr.318 " Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma "Sociālo pakalpojumu kvalitātes un efektivitātes paaugstināšana" īstenošanas noteikumi "] 

Normatīvie akti paredz, ka pakalpojuma realizēšanas kontrole ir viens no valsts pienākumiem, kā arī jebkuram indivīdam ir tiesības uz efektīvu aizsardzību no valsts institūciju puses[footnoteRef:2], kā arī valsts pārvaldei savā darbībā pastāvīgi jāpārbauda un jāuzlabo sabiedrībai sniegto pakalpojumu kvalitāte.[footnoteRef:3] Sociālo pakalpojumu un sociālās palīdzības likums (turpmāk – Likums) paredz, ka kontrolēt sociālo pakalpojumu sniegšanu regulējošo normatīvo aktu ievērošanu un sociālo pakalpojumu kvalitāti, kā arī izstrādāt sociālo pakalpojumu kvalitātes un efektivitātes novērtēšanas kritērijus ir ministrijas uzdevums.[footnoteRef:4] [2:  Eiropas Cilvēktiesību Konvencija 13.pants; COMMITTEE ON ECONOMIC, SOCIAL AND CULTURAL RIGHTS GENERAL COMMENT NO. 191 The right to social security 5. Core obligations f) To monitor the extent of the realization of the right to social security; IMPLEMENTATION AT THE NATIONAL LEVEL C. Monitoring, indicators and benchmarks 74;]  [3:  Valsts pārvaldes iekārtas likums 10.pants. Valsts pārvaldes principi 6.daļa.]  [4:  Sociālo pakalpojumu un sociālās palīdzības likuma 14.panta pirmās daļas 4.punkts un 5.punkts.] 

Sociālos pakalpojumus drīkst sniegt tikai tāds sociālo pakalpojumu sniedzējs, kas attiecīgā pakalpojuma sniegšanai ir reģistrēts Sociālo pakalpojumu sniedzēju reģistrā (turpmāk – Reģistrs), kas ir ministrijas pārziņā esošās valsts informācijas sistēmas sastāvdaļa. Ministru kabinets nosaka kritērijus sociālo pakalpojumu sniedzēju reģistrēšanai, reģistrēšanas kārtību, kā arī prasības sociālo pakalpojumu sniedzējiem.[footnoteRef:5] [5:  Sociālo pakalpojumu un sociālās palīdzības likuma 17. Pants;
2017. gada 27. jūnija Ministru kabineta noteikumi Nr. 385 "Noteikumi par sociālo pakalpojumu sniedzēju reģistrēšanu";
2017. gada 13. jūnija Ministru kabineta noteikumi Nr. 338 “Prasības sociālo pakalpojumu sniedzējiem”;
2000. gada 12. decembra Ministru kabineta noteikumi Nr. 431 "Higiēnas prasības sociālās aprūpes institūcijām"
] 

Sociālo pakalpojumu sniedzējiem ir pienākums ievērot prasības sociālo pakalpojumu sniedzējiem, kas iekļauj vispārīgās prasības un specifiskās prasības konkrētiem sociālo pakalpojumu veidiem[footnoteRef:6]. [6:  2017. gada 13. jūnija Ministru kabineta noteikumi Nr. 338 “Prasības sociālo pakalpojumu sniedzējiem”] 

Pašiem sociālo pakalpojumu sniedzējiem ir pienākums vismaz reizi trijos gados veikt iekšējo pašnovērtējumu par nodrošināto sociālo pakalpojumu kvalitāti un atbilstību normatīvajos aktos noteiktajām prasībām, ja nav ieviesta un uzturēta kvalitātes vadības sistēma vai iegūts sociālo pakalpojumu kvalitātes EQUASS (The European Quality in Social Services) sertifikāts.[footnoteRef:7] [7:  2017. gada 13. jūnija Ministru kabineta noteikumi Nr. 338 “Prasības sociālo pakalpojumu sniedzējiem”] 

Tomēr šobrīd esošā sociālo pakalpojumu kvalitātes uzraudzības sistēma neveicina sociālo pakalpojumu kvalitātes attīstību pēc vienotiem principiem. Sociālo pakalpojumu sniedzējiem nav skaidras un vienotas izpratnes, ko nozīmē kvalitatīvs sociālais pakalpojums (nav vienoti standarti un pieejas), nav skaidri definēti kvalitatīva sociālā pakalpojuma vērtēšanas kritēriji.
Lai palielinātu sociālo pakalpojumu pieejamību, kvalitāti un efektivitāti, sekmējot cilvēka neatkarīgas dzīves iespējas un dzīves kvalitātes saglabāšanu vai uzlabošanu, Projekta ietvaros tiks pilnveidota sociālo pakalpojumu kvalitātes uzraudzības sistēma, t.sk. izstrādāti vienoti sociālo pakalpojumu kvalitātes standarti, kvalitātes uzraudzības indikatoru kopumi un metodikas uzraudzības veikšanai gan valsts mērogā, gan sociālo pakalpojumu sniedzēju līmenī.
Pilnveidojot sociālo pakalpojumu kvalitātes  uzraudzības  sistēmu, tiks izstrādāts:
· Vispārīgās sociālo pakalpojumu kvalitātes uzraudzības sistēmas apraksts (turpmāk tekstā - VSPKUS), kā pamatā būs vispārīgie sociālo pakalpojumu kvalitātes standarti. Tie būs visaptveroši kvalitātes standarti, kas ir attiecināmi uz visiem sociālajiem pakalpojumiem un definē klienta pamattiesības, piemēram, uz klientu orientētu pieeju u.c.;
· Specifiskās sociālo pakalpojumu kvalitātes uzraudzības sistēmas apraksts/i, kā pamatā būs specifiskie kvalitātes standarti noteiktiem pakalpojumu veidiem. 
Specifiskie kvalitātes standarti papildus vispārīgajiem standartiem iekļaus īpašas prasības, ņemot vērā specifisko mērķa grupu, pakalpojumu mērķi, u.c. faktorus, kurus neaptvers vispārīgie sociālo pakalpojumu kvalitātes standarti. Paredzēts, ka, specifiskās sociālo pakalpojumu kvalitātes uzraudzības sistēmas apraksts tiks izstrādāts vismaz ārpusģimenes aprūpei, ilgstošas sociālās aprūpes un rehabilitācijas pakalpojumam institūcijā, tai skaitā ģimeniskai videi pietuvinātam pakalpojumam, grupu dzīvokļa pakalpojumam, aprūpes mājās pakalpojumam, atelpas brīža pakalpojumam, dienas aprūpes centra pakalpojumam un specializētās darbnīcas pakalpojumam. Specifiskās sociālo pakalpojumu kvalitātes uzraudzības sistēmas apraksts netiks izstrādāts šī iepirkuma ietvaros. 

Iepirkuma mērķis - izstrādāt VSPKUS un mācību saturu par izstrādāto VSPKUS, tai skaitā par kvalitātes uzraudzības rīku lietošanu un sistēmas darbību kopumā un aprobēt izstrādāto VSPKUS  izmēģinājumprojektā.

Šī iepirkuma ietvaros, pilnveidojot sociālo pakalpojumu kvalitātes uzraudzības sistēmu, tiks:
(1) veikta priekšizpēte;
(2) izstrādāts VSPKUS;
(3) izstrādāts mācību saturs par VSPKUS;
(4) īstenots VSPKUS izmēģinājumprojekts;
(5) izvērtēti izmēģinājumprojekta rezultāti un nepieciešamības gadījumā precizēts izstrādātais VSPKUS  un mācību saturs.

VSPUKS mērķa grupa - Reģistrā esoši sociālo pakalpojumu sniedzēji, uz kuru sniegtajiem pakalpojumiem tiks attiecināta VSPKUS, un ministrija, kuras pienākums ir kontrolēt sociālo pakalpojumu sniegšanu regulējošo normatīvo aktu ievērošanu un sociālo pakalpojumu kvalitāti, kā arī izstrādāt sociālo pakalpojumu kvalitātes un efektivitātes novērtēšanas kritērijus.

2. Veicamie uzdevumi:

2.1. Priekšizpēte 
 
2.1.1. Īstenot priekšizpēti par Latvijas un starptautisko praksi sociālo pakalpojumu kvalitātes uzraudzības jomā, tai skaitā:
2.1.1.1. Veikt esošās situācijas izvērtējumu sociālo pakalpojumu kvalitātes uzraudzības jomā. Izvērtējumā jāietver vismaz:
2.1.1.1.1. Tiesiskais ietvars sociālo pakalpojumu kvalitātes uzraudzības jomā.
2.1.1.1.2. Ieviestās metodikas, rekomendācijas, vadlīnijas, piemēram, Latvijas sociālo darbinieku ētikas kodekss, sociālo pakalpojumu kvalitātes nodrošināšanai u.c.
2.1.1.1.3. Līdzšinējā prakse sociālo pakalpojumu sniedzēju kvalitātes uzraudzības īstenošanā nacionālā mērogā, tai skaitā sociālo pakalpojumu sniedzēju obligāti iesniedzamā informācija (atskaites, pārskati, pašnovērtējumi, statistika) ministrijā, informācijas apkopošana un analīze (datu monitorings un apkopošana), t.sk. izmantojot ministrijas pārziņā esošās informācijas sistēmas.
2.1.1.1.4. Izvērtējums reģionālā griezumā – vismaz 5 pašvaldību (katrā plānošanas reģionā vismaz viena pašvaldība, saskaņojot ar Pasūtītāju) prakse pašvaldības nodrošināto sociālo pakalpojumu kvalitātes uzraudzībā (atskaites, pārskati, pašnovērtējumi, statistika u.c.).
2.1.1.1.5.  Padziļinātu izvērtējumu, t.sk. apkopota informācija, par sociālo pakalpojumu sniedzēju iekšējās kvalitātes kontroles īstenošanu,  pieejamajām un sociālo pakalpojumu sniedzēju faktiski izmantotajām metodikām, t.sk. lai izpildītu normatīvo aktu prasības (apzinot vismaz 20 sociālo pakalpojumu sniedzējus (vismaz 10 sociālo pakalpojumu veidi), tos saskaņojot ar Pasūtītāju.
2.1.1.2. Identificēt šķēršļus un grūtības vienotas kvalitātes uzraudzības sistēmas īstenošanai sociālo pakalpojumu jomā Latvijā.
2.1.1.3. Izpētīt vismaz 4 (četru) valstu pieredzi (t.sk. Lielbritānijas un Ziemeļīrijas Apvienotās Karalistes (turpmāk - Apvienotā Karaliste)) sociālo pakalpojumu kvalitātes uzraudzības jomā, ietverot gan kvalitātes standartus un vadlīnijas, gan uzraudzības organizatorisko struktūru, kā arī datu monitoringu un uzkrāšanu.
2.1.1.4. Izstrādāt priekšlikumus prakses elementu integrēšanai Latvijā, pamatojoties uz Latvijas un ārvalstu prakses apzināšanu.  
2.1.1.5. Apzināt vismaz 50 sociālo pakalpojumu sniedzēju viedokli par sociālo pakalpojumu kvalitātes uzraudzību un ar to saistītajiem izaicinājumiem (t.sk. organizējot vismaz vienu fokusgrupu, diskusiju, darbnīcu vai domnīcu, katrā plānošanas reģionā).

2.1.2. Organizēt vismaz 2 (divus) pieredzes apmaiņas braucienus, kuros piedalīsies Izpildītāja un Pasūtītāja pārstāvji, tai skaitā:
2.1.2.1. Pieredzes apmaiņas brauciens uz Apvienoto Karalisti, jo tā ir viena no Eiropas valstīm, kurā ir ieviesti visaptveroši sociālo pakalpojumu kvalitātes standarti, kas ir definēti no klienta pieredzes perspektīvas. 
2.1.2.2. Pieredzes apmaiņas brauciens uz Izpildītāja izvēlētu valsti, saskaņojot ar Pasūtītāju un pamatojoties uz priekšizpētē iegūtajiem datiem par ārvalstu pieredzi sociālo pakalpojumu kvalitātes uzraudzībā, izņemot Lietuvu un Igauniju.
2.1.2.3. Nodrošināt abu pieredzes apmaiņas braucienu organizēšanu, tai skaitā:
2.1.2.3.1. Pilnu pieredzes apmaiņas brauciena satura plānošanu un organizēšanu (pieredzes apmaiņas brauciena programma), saskaņojot to ar Pasūtītāju ne vēlāk kā divas nedēļas pirms plānotās vizītes.
2.1.2.3.2. Pasūtītāja pārstāvju dalību pieredzes apmaiņas braucienā  - 8 dalībnieki vienā braucienā un Izpildītāja pārstāvju dalību braucienā - vismaz 2 pārstāvji vienā braucienā.
2.1.2.3.3. Atbilstoši plānotajai programmai visas Izmaksas sedz Izpildītājs, izņemot Pasūtītāja pārstāvju aviobiļetes, viesnīcas un apdrošināšanas pakalpojumu iegādi, ko veic Pasūtītājs par saviem līdzekļiem.

2.1.3. Prezentēt priekšizpētes rezultātus saskaņošanai Sociālo pakalpojumu attīstības padomē (turpmāk – SPAP).

2.2. Vispārīgās sociālo pakalpojumu kvalitātes uzraudzības sistēmas apraksta izstrāde 

Ar mērķi nodrošināt sociālo pakalpojumu kvalitātes uzraudzību, VSPKUS jāietver vismaz vispārējie sociālo pakalpojumu kvalitātes standarti, sociālo pakalpojumu kvalitātes uzraudzības kritēriji, rādītāji, kvalitātes uzraudzības metodika un pielietojamie instrumenti. Lai veicinātu uz kvalitāti balstītu konkurenci starp sociālo pakalpojumu sniedzējiem un informācijas pieejamību sabiedrībai, VSPKUS jāietver arī  sociālo pakalpojumu kvalitātes gradēšanas sistēma un priekšlikumi sociālo pakalpojumu vides piekļūstamības novērtējuma veikšanai un rezultātu publiskai atspoguļošanai. Pamatojoties uz izstrādāto VSPKUS, Izpildītājam jāizstrādā priekšlikumi par ministrijas pārziņā esošajās informācijas sistēmās nepieciešamajiem uzlabojumiem, nepieciešamajām izmaiņām normatīvajos aktos, sociālo pakalpojumu kvalitātes uzlabošanai un VSPKUS ieviešanai un darbībai nākotnē.   

2.2.1. Veikt VSPKUS izstrādi, paredzot sociālo pakalpojumu kvalitātes uzraudzību un  tās ieviešanu  šādos līmeņos: 
2.2.1.1. Makro līmenī – sociālo pakalpojumu uzraudzība nacionālā mērogā (piemēram, valsts mēroga vai reģionāla mēroga statistika un analīze par sociālo pakalpojumu kopumu vai konkrētu sociālo pakalpojumu veidu kvalitāti un darbību, kā arī datu tvērumu, neizdalot konkrētus sociālo pakalpojumu sniedzējus).
2.2.1.2. Mezo līmenī – sociālo pakalpojumu sniedzēju uzraudzība (piemēram, reģistrējot un īstenojot reģistrēto sociālo pakalpojumu sniedzēju un to sniegto sociālo pakalpojumu kvalitātes uzraudzību. Saskaņā ar Sociālo pakalpojumu un sociālās palīdzības likumu šobrīd tas ir ministrijas un pašvaldību uzdevums. Paredzams, ka, pilnveidojot  sociālo pakalpojumu kvalitātes uzraudzības sistēmu, tiks izstrādāti priekšlikumi skaidram un optimālam funkciju sadalījumam starp iesaistītajām pusēm kvalitātes uzraudzības nodrošināšanā, kā arī uzkrājamo datu tvērumam).
2.2.1.3. Mikro līmenī – klientam sniegtā sociālā pakalpojuma kvalitātes uzraudzība (piemēram, sociālo pakalpojumu sniedzēja iekšējā kvalitātes kontrole, konkrētu sociālā pakalpojuma sniegšanā iesaistīto speciālistu darba uzraudzība, klienta apmierinātība ar saņemto sociālo pakalpojumu, datu tvērumu utt.). 

2.2.2. Izstrādājot VSPKUS ņemt vērā priekšizpētē konstatēto, Tehniskās specifikācijas (turpmāk - TS) 2.1.1. apakšpunkts, par līdzšinējo praksi nacionālā mērogā un pašvaldību praksi sociālo pakalpojumu kvalitātes uzraudzības īstenošanā, lai mazinātu sociālo pakalpojumu sniedzēju sagatavojamās un iesniedzamās informācijas dublēšanās iespējamību, kā arī minimizētu administratīvo slogu. 

2.2.3. Izstrādājot VSPKUS paredzēt, ka tā būs attiecināma uz visiem sociālajiem pakalpojumiem, kas  tiek reģistrēti Reģistrā, izņemot pašvaldību sociālā dienesta pakalpojumu. 


2.2.4. Izstrādājot VSPKUS ar mērķi nodrošināt kvalitātes uzraudzību, tajā tiek ietverti vismaz šādi elementi: 
2.2.4.1. Vispārīgie sociālo pakalpojumu kvalitātes standarti (turpmāk - kvalitātes standarti). Ar kvalitātes standartiem šī iepirkuma kontekstā tiek saprastas sociālā pakalpojuma minimālās un obligātās prasības, vērtības, principi vai to kopums, kuriem jāievēro un kuriem jāseko sociālā pakalpojuma nodrošināšanā. Kvalitātes standartu izstrādes mērķis ir definēt kvalitātes prasības sniegtajiem sociālajiem pakalpojumiem, nodrošinot vienotu un skaidru izpratni gan esošajiem, gan topošajiem sociālo pakalpojumu sniedzējiem, kuriem sociālo pakalpojumu izstrādes, ieviešanas un nodrošināšanas procesā jānodrošina atbilstība augstāk minētajiem kvalitātes standartiem klientu interešu aizstāvība. Iespēju robežās kvalitātes standarti ir jāveido orientējoties uz klienta pieredzi pakalpojuma saņemšanas laikā un rezultātā, tai skaitā iekļaujot klienta pamattiesības. Kvalitātes standarti atbilst vismaz šādiem principiem:
2.2.4.1.1. Kvalitātes standartus jāizstrādā tā, lai tie būtu ieviešami kā obligāta prasība visiem  sociālajiem pakalpojumiem.
2.2.4.1.2. Kvalitātes standartiem jāaptver visi sociālie pakalpojumi. Vienlaikus izstrādājot kvalitātes standartus, izpildītājs analizē kvalitātes standartu atbilstību dažādiem sociālo pakalpojumu veidiem un nepieciešamības gadījumā grupē kvalitātes standartus pēc sociālo pakalpojumu veida mērķa grupas vai citām vienojošām īpašībām, bet neizdalot konkrētus sociālo pakalpojumu veidus (specifiskie kvalitātes standarti noteiktiem sociālo pakalpojumu veidiem tiks izstrādāti Projekta nākamo darbību ietvaros, kas nav šī iepirkuma priekšmets). 
2.2.4.1.3. Kvalitātes standarti jāizstrādā tā, lai neierobežotu esošo un jaunu sociālo pakalpojumu veidu attīstību (piemēram, tie neierobežo dažādu metožu izmantošanu, sociālo pakalpojumu spēju elastīgi reaģēt uz klienta vajadzībām, sociālo pakalpojumu formas un satura elastību).  
2.2.4.2. Sociālo pakalpojumu kvalitātes uzraudzības kritēriji/ kritēriju kopums un rādītāji. Kritērijiem jāizriet no sociālo pakalpojumu kvalitātes standartiem un tiem jāpaskaidro nosacījums/nosacījumi, pie kuriem kvalitātes standarts tiek sasniegts. Katram kvalitātes standartam ir jādefinē vismaz viens kvalitātes uzraudzības kritērijs. Kritērijiem jābūt objektīvi novērtējamiem vai izmērāmiem ar noteiktiem rādītājiem. Rādītājiem jāizriet no kritērijiem un jāpaskaidro, konkrētu kritēriju izpildes novērtēšanas un sasniegšanas pakāpi.  Katram kritērijam atbilst vismaz viens rādītājs. Kvalitātes uzraudzības kritērijiem un rādītājiem iespēju robežās ir jābūt salīdzināmiem starp dažādiem sociālo pakalpojumu sniedzējiem. 
2.2.4.3. Kvalitātes uzraudzības metodika un pielietojamie instrumenti kvalitātes uzraudzības īstenošanai mikro, mezo un makro līmenī, kas ietver vismaz:
2.2.4.3.1. Sociālo pakalpojumu kvalitātes uzraudzības kārtību, kas ietver  informāciju vismaz par to, kādā veidā un formātā (atbildot uz jautājumiem: kurš, ko, kā, kad, cik bieži, ar kādiem instrumentiem?) tiks novērtēta sociālā pakalpojuma atbilstība kvalitātes standartiem;
2.2.4.3.2. VSPKUS iesaistīto pušu sadarbības modeli, tiesības, pienākumu un atbildības sadalījumu starp sociālo pakalpojumu kvalitātes uzraudzībā iesaistītajām pusēm (valsts, pašvaldības, sociālo pakalpojumu sniedzēji un citas iesaistītās institūcijas), nosakot skaidru un optimālu funkciju sadalījumam starp iesaistītajām pusēm.
2.2.4.3.3. Instrumentus kvalitātes uzraudzības īstenošanai (piemēram, instrukcija/vadlīnijas pārbaužu veikšanai pie sociālo pakalpojumu sniedzēja, pārbaužu biežums, novērtējuma veidlapas, nepieciešamā dokumentācija no sociālo pakalpojumu sniedzēja un uzraudzības veicēja puses, pakalpojuma sniedzēja pašnovērtējums, klientu aptaujas, klientu intervijas jautājumi utt.), iespēju robežās paredzot, ka tie tiks izmantoti digitālā formātā, tai skaitā, izvērtējot, kas no esošās uzraudzības sistēmas salāgojams, atstājams vai maināms. 
2.2.4.3.4. Izstrādājot kvalitātes uzraudzības metodiku un pielietojamos instrumentus kvalitātes uzraudzības īstenošanai, tiek paredzēts, ka kvalitātes uzraudzība mezo līmenī tiek īstenota vismaz: veicot datu, dokumentācijas un citas informācijas uzraudzību un veicot klātienes pārbaudes pie sociālā pakalpojuma sniedzēja.   
2.2.4.3.5. Definētas indikācijas/indikatoru kopas, lai identificētu sociālo pakalpojumu sniedzējus, kuriem prioritāri jāveic sociālo pakalpojumu kvalitātes uzraudzība, un izstrādāti priekšlikumi kvalitātes uzraudzības plānošanai, lai optimāli izmantotu pieejamos resursus sociālo pakalpojumu kvalitātes uzraudzības īstenošanai mezo līmenī. 

2.2.5. Sociālo pakalpojumu kvalitātes gradēšanas sistēma. Gradēšana jeb līmeņošana jāveic, pamatojoties uz konkrēta sociālā pakalpojuma sniedzēja sniegtā pakalpojuma (pakalpojuma veida) kvalitātes novērtējumu. Gradēšanas sistēmai jāizriet no kvalitātes rādītājiem un jāļauj uzskatāmi salīdzināt sociālo pakalpojumu kvalitāti starp dažādiem pakalpojumu sniedzējiem, kā arī nākotnē jāveicina sociālo pakalpojumu kvalitātes paaugstināšanos un konkurenci starp sociālo pakalpojumu sniedzējiem, ļaujot potenciālajiem klientiem pārliecināties par pakalpojuma kvalitāti pirms pakalpojuma saņemšanas. Izstrādājot gradēšanas sistēmu Izpildītājs: 
2.2.5.1. Nosaka optimālo gradēšanas līmeņu (piemēram, trīs līmeņi pēc luksofora principa, kur zaļā krāsa norāda uz izcilu vai labu kvalitāti, dzeltenā uz apmierinošu, bet sarkanā, ka nepieciešami uzlabojumi) un apakšlīmeņu skaitu. 
2.2.5.2. Izstrādā algoritmu sociālo pakalpojumu gradēšanai, balstoties uz kvalitātes kritērijiem un rādītājiem un nosakot katra kvalitātes kritērija vai rādītāja īpatsvaru kopējā novērtējumā.
2.2.5.3. Izstrādā vizuālo noformējumu gradēšanas līmeņu un/vai apakšlīmeņu publicēšanai, piemēram, atspoguļojot to ministrijas mājas lapā publicētajā Reģistrā[footnoteRef:8]. [8:  https://vspmis.lm.gov.lv/Public/PublicetsPakalpojums ] 

2.2.5.4. Izstrādā priekšlikumus publiskojamai informācijai, nodrošinot maksimālu atklātību par konkrētajam  sociālajam pakalpojumam piešķirtā līmeņa pamatojumu atbilstoši kvalitātes novērtējumam, vienlaikus ievērojot datu aizsardzību, saskaņā ar esošo regulējumu.
2.2.5.5. Izstrādā sociālo pakalpojumu kvalitātes gradēšanas sistēmas administrētāja pienākumus un atbildību, datu aprites kārtību.
2.2.5.6. Izstrādā algoritmu sociālo pakalpojumu kvalitātes gradēšanai makro līmenī, kas ļauj novērtēt kopējo situāciju, piemēram, valsts, pašvaldību, reģionālā līmenī.

2.2.6. Izstrādāt priekšlikumus sociālo pakalpojumu sniedzēju veiktai vides un informācijas piekļūstamības pašnovērtējuma veikšanai un rezultātu publiskai atspoguļošanai saskaņā ar vides un informācijas piekļūstamības pašnovērtējumu[footnoteRef:9]. Jāņem vērā, ka ne visas pašnovērtējumā iekļautās vides un informācijas piekļūstamības prasības  normatīvajos aktos ir noteiktas kā obligātas. Tomēr noteiktu vides pielāgojumu esamība vai neesamība var ietekmēt klienta saņemtā sociālā pakalpojuma kvalitāti un tām var būt vistiešākā ietekme uz klienta pieredzi sociālā pakalpojuma saņemšanas laikā. Publiski pieejama informācija par vides un informācijas piekļūstamības novērtējumu var veicināt gan uz šo aspektu balstītu konkurenci sociālo pakalpojumu sniedzēju starpā, gan sniegtu potenciālajiem klientiem iespēju pārliecināties par vides piekļūstamību pirms došanās uz sociālā pakalpojuma  saņemšanas vietu.  Izstrādājot priekšlikumus Izpildītājs: [9:  https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21] 

2.2.6.1. Nosaka optimālo vides un informācijas piekļūstamības pašnovērtējuma rezultātu atspoguļošanu, identificējot rādītāju skaitu un līmeņus (nosakot, vai rezultāti atspoguļojami kā viens rādītājs vai dalījumā, piemēram, pa traucējumu veidiem (redzes, dzirdes, kustību), vides pielāgojumu mērķa - pārvietošanās, drošība, informācija uztveramība utt. vai citiem kritērijiem). 
2.2.6.2. Izstrādā vizuālo noformējumu vides un informācijas piekļūstamības pašnovērtējumu publiskai  atspoguļošanai, piemēram, atspoguļojot to ministrijas mājas lapā publicētajā Reģistrā.
2.2.6.3. Izstrādā priekšlikumus vides un informācijas piekļūstamības pašnovērtējuma organizēšanai, tai skaitā, formāts, regularitāte, informācijas aprite ar ministriju.
2.2.6.4. Izstrādā algoritmu sociālo pakalpojumu vides un informācijas piekļūstamības pašnovērtējuma rezultātu apkopošanai makro līmenī, kas ļauj novērtēt kopējo situāciju, piemēram, valsts, pašvaldību, reģionālā līmenī.

2.2.7. Pamatojoties uz VSPKUS izstrādāt priekšlikumus:
2.2.7.1. Ministrijas pārziņā esošajās informācijas sistēmās uzkrājamajiem datiem, datu apritei mikro, mezo un makro līmenī, kas nepieciešami algoritmu darbināšanai un uzraudzības pasākumu  efektīvai veikšanai nākotnē saskaņā ar VSPKUS, izslēdzot vai minimizējot manuālu datu apriti un uzkrāšanu. Tajā skaitā, paredzot kvalitātes uzraudzības procesu automatizāciju, cik tas ir iespējams, un paziņojumus par kvalitātes riskiem saskaņā ar 2.2.4.3.5. apakšpunktu
2.2.7.2. Sociālo pakalpojumu kvalitātes uzlabošanai saskaņā ar izstrādāto VSPKUS.
2.2.7.3. Par nepieciešamajām izmaiņām normatīvajos aktos VSPKUS ieviešanai.
2.2.7.4. VSPKUS ieviešanai, t.sk. nosakot iesaistītās puses un piedāvājot VSPKUS ieviešanas secīgumu pa posmiem, paredzot priekšnosacījumus, kas liecina par gatavību nākamā posma ieviešanai. 
2.2.7.5. Kvalitātes standartu, kritēriju un rādītāju pārskatīšanai un maiņai nākotnē.

2.2.8. VSPKUS izstrādes procesā iesaistīt sociālo pakalpojumu sniedzējus un ministriju, organizējot domnīcas, fokusgrupas, diskusijas vai citus pasākumus, kuru ietvaros tiek noskaidrots mērķa grupas pārstāvju viedoklis.
 
2.2.9. Izstrādes procesā piedalīties Pasūtītāja organizētajos informatīvajos pasākumos, domnīcās, darbnīcās vai citos pasākumos, par sociālo pakalpojumu kvalitātes jautājumiem un to aspektiem.

2.2.10. Prezentēt izstrādāto VSPKUS  un tā daļas saskaņošanai SPAP. 

2.2.11. [bookmark: _GoBack]Izstrādāt izmēģinājumprojektā iesaistāmo sociālo pakalpojumu sniedzēju, kam tiks veikta kvalitātes uzraudzība,  atlases kritērijus. Izmēģinājumprojektā  iesaistīt vismaz 10 (desmit) sociālo pakalpojumu sniedzējus, juridiskas personas, uz kuriem ir attiecināma tikai VSPKUS, izņemot tos sociālo pakalpojumu veidus, kuriem tiks izstrādāta specifiskā sociālo pakalpojumu kvalitātes uzraudzības sistēma (ārpusģimenes aprūpe, ilgstošas sociālās aprūpes un sociālās rehabilitācijas pakalpojums institūcijā, t.sk. ģimeniskai videi pietuvināts pakalpojums, grupu dzīvokļa pakalpojums, aprūpes mājās pakalpojums, atelpas brīža pakalpojums, dienas aprūpes centra pakalpojums un specializētās darbnīcas pakalpojums). Atlases kritēriji jāizstrādā tā, lai pēc iespējas nodrošinātu izmēģinājumprojekta īstenošanu visos plānošanas reģionos un nodrošinātu maksimālu sociālo pakalpojumu veidu un sniedzēju dažādību.

2.2.12. Izstrādāt izmēģinājumprojekta īstenošanas darba plānu un saskaņot to ar Pasūtītāju. Darba plānā iekļaujama vismaz šāda informācija:
2.2.12.1. Veicamo darbu secība, indikatīvie darbu izpildes termiņi un iesaistītās puses VSPKUS aprobācijai. 
2.2.12.2. Visu VSPKUS iekļauto kvalitātes uzraudzības elementu (TS 2.2.4. apakšpunkts) īstenošana izmēģinājumprojektā mikro, mezo un makro līmenī, norādot iesaistītās puses, dokumentācijas veidlapas un risinājumus atkāpēm no izstrādātās VSPKUS, ja objektīvu iemeslu dēļ izmēģinājumprojekta laikā nav iespējams ieviest visus kvalitātes uzraudzības elementus atbilstoši VSPKUS  TS 2.2.4. apakšpunktā noteiktajam. 
2.2.12.3. Izmēģinājumprojekta dalībnieku (iepriekšējā punktā) iesniegtās informācijas un datu apkopojuma/u veidlapas Excel vai ekvivalentā formātā.
2.2.12.4. Atgriezeniskās saites pasākumus ar izmēģinājumprojekta dalībniekiem (piemēram, domnīcas, fokusgrupas, aptaujas, intervijas vai citus pasākumus, kas ir optimāli informācijas iegūšanai) par VSPKUS lietošanas pieredzi izmēģinājumprojekta laikā, iekļaujot visus izmēģinājumprojekta dalībniekus, katru vismaz divos pasākumos.

2.3. [bookmark: _Hlk166499766]Mācību satura izstrāde  par vispārīgo sociālo pakalpojumu kvalitātes uzraudzības sistēmu 

2.3.1. Izstrādāt mācību saturu vismaz 16 stundu apjomā, sociālo pakalpojumu sniedzējiem, ministrijas pārstāvjiem un citiem sociālo pakalpojumu kvalitātes uzraudzības īstenotājiem, saskaņā ar izstrādāto VSPKUS TS 2.2.1.-2.2.4. un 2.2.7.2. apakšpunktā.  

2.3.2. Izstrādāt mācību saturu ar mērķi pilnveidot un attīstīt sociālo pakalpojumu sniedzēju, ministrijas pārstāvju un potenciālo VSPKUS lietotāju zināšanas par sociālo pakalpojumu kvalitāti un prasmes sociālo pakalpojumu kvalitātes uzraudzībā saskaņā ar izstrādāto VSPKUS.

2.3.3. Nodrošināt, ka pēc nepieciešamības klātienes saturu var apvienot vai dalīt vairākos moduļos. Izpildītājam jānosaka optimālo mācību moduļu skaitu un saturu, lai visām mērķa grupām nodrošinātu kvalitatīvu, loģiski strukturētu un uztveramu mācību saturu. 

2.3.4. Izstrādāt mācību saturu, iekļaujot vismaz:
2.3.4.1. Mācību programmas izstrādi (nosakot: cik, kādi mācību moduļi tiks īstenoti, tajos iekļautās tēmas, katras mācību tēmas mērķus, uzdevumus, ilgumu, sasniedzamos rezultātus un mērķauditoriju, t.sk pieļaujamo dalībnieku skaitu un citus mācību programmas īstenošanai būtiskus nosacījumus).
2.3.4.2.  Mācību tēmu sasaistes nodrošināšanu un katra jaunas nodaļas papildināšanu ar iepriekšējā nodaļā norādīto informāciju, veidojot izpratni par sociālo pakalpojumu kvalitātes uzraudzības īstenošanu, kā arī veidiem un rīkiem tās īstenošanai.
2.3.4.3. TS 2.2.1.-2.2.4. un 2.2.7.2. apakšpunktos minētās tēmas, attiecīgajām mērķa grupām. 
2.3.4.4. Mācību satura un mācību materiālu izstrādi latviešu valodā. Pēc nepieciešamības, veicot mācību materiālu tulkošanu (lokalizācija, subtitru sagatavošana, pēcrediģēšana, teksta sagatavošana un “voice-over”, video un audio apstrāde u.c.).
2.3.4.5. Praktiskus piemērus un informācijas avotus izmantojamus kā piemērus tēmas ilustrēšanai vai padziļinātākai tēmas apguvei, piemēram, labās prakses piemērus, pētījumus, ārvalstu pieredzi, papildu izmantojamo literatūru.
2.3.4.6. Mācību saturā var iekļaut jau iepriekš (citos projektos, no citiem resursiem, ja tādi ir Izpildītāja rīcībā) veidotus video materiālus, kuru apjoms nepārsniedz indikatīvi 10% no kopējā mācību apjoma.
2.3.4.7.  Mācību saturs tiks veidots, ievērojot dzimumu līdztiesības principus, īpašu uzmanību veltot sabiedrībā valdošo stereotipu par dzimumu lomu sadalījumu izskaušanai un nepieļaujot stereotipisku dzimumu attēlojumus mācību līdzekļos. 
2.3.4.8. Mācību materiālu (piemēram, darba lapas, izdales materiālus, prezentācijas, simulācijas, video materiālus u.c.) izstrādi.
2.3.4.9. Nosacījumus klātienes mācību īstenošanai, norādot organizatoriskās un tehniskās mācību īstenošanas detaļas.
2.3.4.10. Mācību programmas īstenošanas metodoloģiju, iekļaujot vismaz mācību organizācijas formas, izmantojamās mācību metodes un to aprakstu, nodarbību skaitu, norādot tās klātienes mācību satura daļas, kuras nepieciešamības gadījumā var īstenot attālināti (tiešsaistē).
2.3.4.11. Apliecinājumus mācību dalībniekiem par mācību apguvi, ja klātienes mācību dalībnieki apmeklējuši vismaz  85% no kopējā mācību apjoma.
2.3.4.12. Mācību dalībnieku novērtējuma anketu par mācību saturu un norisi. Izstrādāt faktisko klātienes mācību dalībnieku uzskaiti[footnoteRef:10], ietverot tajā mācību dalībnieka vārdu, uzvārdu, personas kodu, darba vietas e–pasta adresi un citu nepieciešamo informāciju, saskaņojot ar Pasūtītāju. [10:  Dati par mācību dalībniekiem tiek uzskaitīti un apkopoti saskaņā ar 2023. gada 21. marta Ministru kabineta noteikumu Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā”13 1. pielikumā norādīto informāciju un formu.
] 


2.3.5. Izstrādājot mācību saturu tiek ievēroti šādi nosacījumi:
2.3.5.1. Īstenojot mācību satura izstrādi, nodrošina, ka mācību programmas tiek pasniegtas piekļūstamos formātos (t.sk. audiāli un elektroniski), piemēram, ar burtu palielinājuma iespēju personām ar redzes invaliditāti.  
2.3.5.2. Pasūtītāja noteiktā vizuālo elementu ansambļa, kā arī piebildes, ka mācību satura izstrāde un īstenošana tiek līdzfinansēta ar ES atbalstu, iekļaušanu mācību materiālos un vidē.


2.4.  Vispārīgās sociālo pakalpojumu kvalitātes uzraudzības sistēmas izmēģinājumprojekta īstenošana 
 
2.4.1. Īstenot izmēģinājumprojektu TS 2.2. daļas ietvaros izstrādātā VSPKUS  aprobācijai, saskaņā ar TS 2.2.12. apakšpunktā izstrādāto izmēģinājumprojekta īstenošanas darba plānu, TS 2.2.5. apakšpunktā minēto sistēmu un 2.2.6. un 2.2.7.2. apakšpunktā minētajiem priekšlikumiem.

2.4.2. Nepieciešamības gadījumā izmēģinājumprojekta laikā TS 2.2.12. apakšpunktā izstrādātajā izmēģinājumprojekta īstenošanas darba plānā var tikt veikti grozījumi, tos iepriekš saskaņojot ar Pasūtītāju. 

2.4.3. Piesaistīt vismaz 10 (desmit) sociālo pakalpojumu sniedzējus (izmēģinājumprojekta dalībniekus), atbilstoši TS 2.2.11. punkta ietvaros izstrādātiem izmēģinājumprojektā iesaistāmo sociālo pakalpojumu sniedzēju atlases kritērijiem, iepriekš saskaņojot atlasītos pakalpojuma sniedzējus ar Pasūtītāju. Atlases process, pirms tā uzsākšanas, tiek saskaņots ar Pasūtītāju.

2.4.4. Slēgt līgumu ar katru piesaistīto izmēģinājumprojekta dalībnieku par sadarbību, termiņiem un norēķiniem izmēģinājumprojekta īstenošanas laikā, līgumā paredzot vismaz šādus nosacījumus:
2.4.4.1. Izmēģinājumprojekta dalībnieki par dalību izmēģinājumprojektā un saistību izpildi saņems samaksu par izmēģinājumprojekta dalības pakalpojumu vismaz 5000 eiro apmērā (t.sk. visi ar to saistītie nodokļi, t.sk. pievienotās vērtības nodoklis, un nodevas) administratīvo izmaksu segšanai, lai nodrošinātu personāla un materiāltehniskos resursus atbalstāmās darbības īstenošanai izmēģinājumprojekta īstenošanas laikā. Samaksu nodrošina Izpildītājs no iepirkuma līguma summas.
2.4.4.2. Izmēģinājumprojekta dalībnieku pienākumus un atbildību, termiņus, iesniedzamās informācijas (t.sk. atskaites, pašnovērtējumi u.c. dokumentācija) un citas veicamās darbības VSPKUS aprobācijai, t.sk. speciālistu dalību apmācībās. Pirms līguma slēgšanas ar katru izmēģinājumprojekta dalībnieku tipveida līgums tiek saskaņots ar Pasūtītāju.

2.4.5. Organizēt mācības Pasūtītāja pārstāvjiem un izmēģinājumprojekta dalībniekiem atbilstoši 2.3. apakšpunkta ietvaros izstrādātajam klātienes mācību saturam. Nodrošināt:
2.4.5.1. Klātienes mācības ministrijas pārstāvjiem (indikatīvi 10-15 dalībnieki, t.sk. Projekta vadībā un īstenošanā iesaistītais personāls) un sociālo pakalpojumu sniedzēju (izmēģinājumprojekta dalībnieku) pārstāvjiem (indikatīvi 2-3 pārstāvji no katra sociālo pakalpojumu sniedzēja). Nepieciešamības gadījumā, pēc Pasūtītāja iniciatīvas, Izpildītājam jānodrošina iespēja piedalīties mācībās Pasūtītāja piesaistītajiem specifiskās sociālo pakalpojumu kvalitātes uzraudzības sistēmas izstrādātāju pārstāvjiem (indikatīvi 6-10 dalībnieki).
2.4.5.2. Piemērotu vidi, kas aprīkota ar mācību programmas saturam atbilstošu inventāru, mācību norises nodrošināšanai.
2.4.5.3. Ja mācības tiek organizētas vairākās dienās, katrā mācību dienā tiek pārrunāts  iepriekšējā dienā apgūto tēmu kopsavilkums un iegūto zināšanu pielietošana praksē.
2.4.5.4. Izpildītājs mācības īsteno klātienē. Balstoties uz epidemioloģisko situāciju un valstī noteiktajiem pulcēšanās ierobežojumiem, nepieciešamības gadījumā, mācības var īstenot, kombinējot gan klātienes, gan tiešsaistes vai pilnībā organizējot tiešsaistes nodarbības.
2.4.5.5. Pasūtītājam pieeju 2.3.5.12. apakšpunktā minēto apliecinājumu elektroniskajai versijai vai papīra apliecinājumu kopijas.
2.4.5.6. Mācību dalībnieku mācību novērtējumu saskaņā ar TS 2.3.5.13. apakšpunktā izstrādāto novērtējumu. Novērtēšanas rezultātus Izpildītājs iesniedz Pasūtītājam apkopotā veidā.
2.4.5.7. Kafijas pauzi[footnoteRef:11] mācību laikā, ja mācības tiek īstenotas 6 (sešas) akadēmiskās stundas vai vairāk vienas dienas laikā. [11:  Minimālās prasības vienai kafijas pauzei: sāļās uzkodas, saldās uzkodas, svaigi augļi, kafija, tēja, cukurs, kafijas piens/krējums, minerālūdens.] 

2.4.5.8. Norises vietai iespēju fiziski piekļūt un to izmantot personām ar dažādiem funkcionāliem traucējumiem.
2.4.5.9. Mācību dalībnieku reģistrāciju (dalībnieku parakstu lapas).

2.4.6. Aprobēt VSPKUS  izmēģinājumprojekta dalībnieku sniegtajiem pakalpojumiem:
2.4.6.1. Nodrošināt, ka izmēģinājumprojekta dalībnieki ieviesīs,  novērtēs, nodrošinās datus, atskaites saskaņā ar izstrādāto VSPKUS un veiks pašnovērtējumu saskaņā ar 2.2.6. apakšpunktā minēto vides un informācijas piekļūstamības pašnovērtējumu.
2.4.6.2. Sniegt individuālas konsultācijas un nepieciešamo  atbalstu izmēģinājumprojekta dalībniekiem VSPKUS ieviešanā. 
2.4.6.3. Veikt izmēģinājumprojekta dalībnieku kvalitātes uzraudzību klātienē, apmeklējot katru izmēģinājumprojekta dalībnieku vismaz vienu reizi izmēģinājumprojekta laikā (nodrošinot, ka visās klātienes pārbaudēs var piedalīties Pasūtītāja pārstāvji), to dokumentējot saskaņā ar izstrādāto VSPKUS. 
2.4.6.4. Novērtēt izmēģinājumprojekta dalībnieku sniegto sociālo pakalpojumu kvalitāti pēc izstrādātajiem kvalitātes standartiem, izmantojot instrumentus, metodikas, kas iekļautas VSPKUS. 
2.4.6.5. Veikt izmēģinājumprojekta dalībnieku gradēšanu saskaņā ar TS 2.2.5. apakšpunktā izstrādāto kvalitātes gradēšanas sistēmu.
2.4.6.6. Veikt izmēģinājumprojekta dalībnieku pašnovērtējuma rezultātu atspoguļošanu saskaņā TS 2.2.6. apakšpunktā izstrādātajiem priekšlikumiem par vides un informācijas piekļūstamības novērtēšanu un rezultātu atspoguļošanu.
2.4.6.7. Izmēģinājumprojekta rezultātā, iepazīstināt katru izmēģinājumprojekta dalībnieku ar TS 2.4.6.3., 2.4.6.4., 2.4.6.5., 2.4.6.6. apakšpunktu ietvaros veikto novērtējumu rezultātiem.
2.4.6.8.  Nodrošināt iegūtās informācijas un kvalitātes uzraudzības rezultātu datu apkopojumu/s Excel vai ekvivalentā formātā, atbilstoši TS  2.2.12.3. apakšpunktam.

2.4.7. Organizēt atgriezeniskās saites pasākumus atbilstoši TS 2.2.12.4. apakšpunktā noteiktajam, t.sk. veikt pasākumu dalībnieku reģistrāciju.

2.5. Izmēģinājumprojekta rezultātu izvērtēšana un nepieciešamības gadījumā izstrādātā  vispārīgās sociālo pakalpojumu kvalitātes uzraudzības sistēmas apraksta un mācību satura precizēšana.

2.5.1. Izpildītājs apkopo izmēģinājumprojekta laikā iegūtos datus un informāciju vismaz:
2.5.1.1. Par sociālo pakalpojumu kvalitāti atbilstoši VSPKUS;
2.5.1.2. Par VSPKUS elementiem, kurus nebija iespējams aprobēt izmēģinājumprojektā, identificējot iemeslus un šķēršļus;
2.5.1.3. Par VSPKUS īstenošanas kārtību un procesiem.
2.5.1.4. Par VSPKUS administratīvo slogu iesaistītajām pusēm.
2.5.1.5. Par izmēģinājumprojekta dalībnieku atgriezenisko saiti.
2.5.1.6. Par mācību norisi un mācību dalībnieku mācību novērtējumu.

2.5.2. Veic TS 2.5.1. apakšpunktā apkopoto datu analīzi un izvērtējumu, sniedz secinājumus un priekšlikumus.
2.5.3. Analizē VSPKUS atbilstību visiem sociālajiem pakalpojumiem (analizējot izmēģinājumrojekta rezultātus pēc sociālā pakalpojuma veida, sociālā pakalpojuma sniedzēja lieluma, izvietojuma – reģiona, pilsētas/novada, un citiem faktoriem, ja tādi tika identificēti, kas ietekmē VSPKUS piemērošanu).
2.5.4. Analizē TS 2.2.5. ietvaros izstrādāto sociālo pakalpojumu gradēšanas sistēmu.
2.5.5. Analizē TS 2.2.6. ietvaros izstrādātos priekšlikumus sociālo pakalpojumu vides un informācijas piekļūstamības pašnovērtējuma veikšanai un rezultātu publiskai atspoguļošanai.
2.5.6. Pamatojoties uz izmēģinājumprojekta rezultātu izvērtējumu TS 2.5.1.-2.5.5. apakšpunktu ietvaros, nepieciešamības gadījumā veic precizējumus  TS 2.2. apakšpunkta ietvaros izstrādātajā VSPKUS.
2.5.7. Pamatojoties uz izmēģinājumprojekta rezultātu izvērtējumu TS 2.5.1.-2.5.5. apakšpunktu ietvaros, nepieciešamības gadījumā veic precizējumus TS 2.3. apakšpunkta  ietvaros izstrādātajā mācību saturā.
2.5.8. Pēc Pasūtītāja pieprasījuma TS 2.5.6. apakšpunktā precizēto VSPKUS  prezentē saskaņošanai SPAP.

2.6. Sasniedzamie rezultāti

2.6.1. Katra nodevuma un atskaites un tā precizētās versijas informāciju sagatavo latviešu valodā un Pasūtītājam iesniedz elektroniski, piemēram, doc,.exe, .pdf, .jpg, .mp4, .mov, utt. Izpildītājs nodevumus un atskaites sagatavo, ievērojot Ministru kabineta 2005. gada 28. jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteikto. Elektroniskā veidā iesniegtajai informācijai jābūt sagatavotai, ievērojot dokumentu juridiskā spēka likumu;


2.6.2. Uzdevumu veikšanas un rezultātu (nodevumu) iesniegšanas laika grafiks:
	Nodevuma/ atskaites nr. 
	Nodevuma/ atskaites saturs
	Izpildāmie uzdevumi saskaņā ar TS punktiem
	Iesniegšanas termiņš
	Nodevuma/
atskaites daļa % no kopējā darba apjoma un finansējums % no kopējās Līguma summas

	1. atskaite
	Pieredzes apmaiņas braucieni.
	Izpildītājs iesniedz Pasūtītājam TS 2.1.2. apakšpunktā īstenoto pieredzes apmaiņas braucienu programmu un dalībnieku sarakstu
	Ne vēlāk kā 5 mēnešu laikā no līguma noslēgšanas dienas
	2%

	1. nodevums
	Priekšizpēte. 
	TS 2.1. apakšpunkts.
	6 mēnešu laikā no līguma noslēgšanas dienas.
	8%

	2. nodevums
	VSPKUS – sociālo pakalpojumu kvalitātes standarti, kritēriji un rādītāji.
	TS 2.2.1. -2.2.4.2.apakšpunkti.
	10 mēnešu laikā no līguma noslēgšanas dienas.
	23%

	3. nodevums
	VSPKUS – sociālo pakalpojumu kvalitātes uzraudzības metodika un pielietojamie instrumenti.
	TS 2.2.4.3.- 2.2.4.3.4.p.; 2.2.7.1.-2.2.7.2.; 2; 2.2.11; 2.2.12. apakšpunkti.
	14  mēnešu laikā no līguma noslēgšanas dienas.
	35%

	4. nodevums
	Mācību satura izstrāde par VSPKUS  
	TS 2.3. apakšpunkts.
	16 mēnešu laikā no līguma noslēgšanas dienas
	1%

	5. nodevums
	VSPKUS – sociālo pakalpojumu kvalitātes gradēšanas sistēma un priekšlikumi sociālo pakalpojumu vides un informācijas piekļūstamības pašnovērtējuma veikšanai un rezultātu publiskai atspoguļošanai.
	TS 2.2.5.; 2.2.6. apakšpunkti.
	18 mēnešu laikā no līguma noslēgšanas dienas.
	8%

	2. atskaite
	VSPKUS izmēģinājumprojekts.
	Atskaite par 2.4. apakšpunkta izpildi, kurā detalizēti uzskaitīti un aprakstīti visi 2.4. apakšpunktā minētie uzdevumi un pievienoti kvalitātes uzraudzības rezultātā iegūtie un apkopotie dati
	24  mēnešu laikā no līguma noslēgšanas dienas.
	15%

	3. atskaite
	Izpildītāja apliecinājums par norēķiniem ar izmēģinājumprojekta dalībniekiem.
	Izpildītājs iesniedz Pasūtītājam maksājumu uzdevumus par Izpildītāja veikto samaksu izmēģinājumprojekta dalībniekiem saskaņā ar TS 2.4.4. apakšpunktā minēto.
	Mēneša laikā no abpusējas nodošanas un pieņemšanas akta parakstīšanas par 2. Atskaiti.
	-

	6. nodevums
	Izmēģinājumprojekta rezultātu izvērtēšana, izstrādātās VSPKUS  un mācību satura precizēšana, priekšlikumi par nepieciešamajām izmaiņām normatīvajos aktos un VSPKUS ieviešanu un konsolidētā VSPKUS versija.

	TS 2.5.; 2.2.7.3.- 2.2.7.5. apakšpunkti un VSPKUS konsolidētā versija, kurā iekļauti visi TS 2.2. - 2.2.7. apakšpunkti.
	26  mēnešu laikā no līguma noslēgšanas dienas.
	8%



2.6.3. Uzdevumu ieviešanas laika grafiks:
[image: ]

2.6.4. Izstrādājot 3. un 5. nodevumu, nepieciešamības gadījumā, Izpildītājs var veikt precizējumus un grozījumus iepriekš izstrādātajos nodevumos. Precizējumus un grozījumus iepriekš saskaņotajos nodevumos iesniedz Pasūtītājam saskaņošanai kopā ar 3. vai 5. nodevumu.

2.7. Vispārīgie nosacījumi TS darba uzdevumu veikšanai:

2.7.1. Atskaites un nodevumi (turpmāk – nodevumi) atbilst tehniskās specifikācijas prasībām.
2.7.2. Saturiskā atbilstība – nodevumi liecina par rūpīgu situācijas un dokumentu izpēti, analīzi un tēmas izpratni.
2.7.3. Nodevumu saprotamība – nodevumi ir izstrādāti lietotājiem un citiem interesentiem saprotamā valodā, nodrošinot latviešu valodas pareizrakstības un vienota teksta stila ievērošanu, lietojot profesionālu terminoloģiju un izvairoties no sarunvalodas vai  profesionāla žargona vai neatšifrētu saīsinājumu lietošanas. Tekstam jābūt ar paskaidrojumiem un atsaucēm, jēdzienu skaidrojumiem, nodrošinot teksta un matemātisko aprēķinu saprotamību un izsekojamību, nodrošinot teksta un satura saprotamību lasītājam, neatkarīgi no nacionālā konteksta pārzināšanas.
2.7.4. Izpildītājs ar Pasūtītāju komunicē latviešu valodā, izņemot ar piesaistītajiem ārvalstu ekspertiem un pieredzes apmaiņas vizīšu ietvaros, kur komunikācija notiek angļu valodā, nepieciešamības gadījumā nodrošinot tulka pakalpojumu.
2.7.5. Visos nodevumos jāintegrē horizontālās prioritātes jautājumi par vienlīdzīgām iespējām – nediskrimināciju invaliditātes, vecuma, reliģiskās vai etniskās piederības dēļ, t.sk. informācijai attēlu un skaņas veidā pēc iespējas piedāvājot teksta versiju, piemēram, video materiālos jānodrošina subtitri, ja video sižetos redzamā persona/personas runā svešvalodā, tad subtitros jānodrošina tulkojums valsts valodā, kā arī tekstam, un attēliem (arī grafikiem) ir jābūt redzamiem un saprotamiem arī melnbaltā versijā. 

2.7.6. Noformēšanas prasības
2.7.6.1. Visiem iepirkuma ietvaros izstrādātajiem, publicētajiem un izplatītajiem materiāliem Izpildītājs nodrošina noformēšanas prasību ievērošanu Saskaņā ar Eiropas Parlamenta un Padomes 2021. gada 24. jūnija Regulu (ES) 2021/1060 (Kopīgo noteikumu regula, turpmāk - KNR); marķējumu ar Eiropas Sociālā fonda Plus atpazīstamības zīmēm un norādēm par līdzfinansējumu atbilstoši “ES fondu 2021.-2027. gada un Atveseļošanas fonda komunikācijas un dizaina vadlīnijām”[footnoteRef:12]; marķējumu ar Labklājības ministrijas grafisko zīmi (vienkāršotu pilnkrāsu versiju vai vienkāršotu divkrāsu versiju)[footnoteRef:13]. [12:  ES fondu 2021.-2027. gada un Atveseļošanas fonda komunikācijas un dizaina vadlīnijas, pieejamas: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas]  [13:  https://www.mk.gov.lv/lv/valsts-parvaldes-grafiskais-standarts] 

2.7.6.2. Pakalpojuma sniedzējs izstrādātajos publicitātes un informatīvajos materiālos lieto atbilstošu atsauci uz Projektu, Projekta īstenotāju un Projekta finansētāju. Publicitātes atsauci sagatavo Pasūtītājs un iesniedz to Izpildītājam.

2.7.7. Noderīgi informācijas avoti:
· 2024. gada 28. Maija Ministru kabineta noteikumi Nr.318 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma "Sociālo pakalpojumu kvalitātes un efektivitātes paaugstināšana" īstenošanas noteikumi".
· Sociālo pakalpojumu un sociālās palīdzības likums.
· 2017. gada 13. jūnija Ministru kabineta noteikumi Nr.338 "Prasības sociālo pakalpojumu sniedzējiem".
· 2017. gada 27. jūnija Ministru kabineta noteikumi Nr.385 " Noteikumi par sociālo pakalpojumu sniedzēju reģistrēšanu".
· 2000. gada Ministru kabineta noteikumi Nr.431 "Higiēnas prasības sociālās aprūpes institūcijām".
· Vides un informācijas piekļūstamības pašnovērtējums, pieejams: https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21  
· Sociālā darba vārdnīca, pieejama:  https://www.lm.gov.lv/lv/media/23154/download?attachment  
· Finanšu ministrijas pētījums: Mūsdienīgas iekšējā audita sistēmas izveide un attīstība Latvijas publiskajā sektorā, t.sk. Iekšējā audita ieviešana pašvaldībās (pētījums noslēgsies 2024. gadā).
· Sociālo dienestu kvalitātes vadības pašvērtējuma metodika, pieejama:  https://www.lm.gov.lv/lv/metodiskie-materiali-0  
· Sociālo pakalpojumu sniedzēju pašnovērtējuma metodika: https://www.lm.gov.lv/lv/projekts/socialo-pakalpojumu-sniedzeju-pasnovertejuma-metodika   
· Mapping long-term care quality assurance practices in the EU, Summary report, European Social Policy Network, pieejams:  https://ec.europa.eu/social/BlobServlet?docId=22303&langId=en  
· European Social Network, Towards an effective European Quality Framework for Social Services: https://www.esn-eu.org/news/towards-effective-european-quality-framework-social-services 
· European Social Network, STRIVING FOR QUALITY SOCIAL SERVICES SOCIAL CARE PROPOSAL FOR QUALITY ASSURANCE PRINCIPLES IN EUROPE: https://www.esn-eu.org/sites/default/files/publications/ESN_Quality_report_light_web.pdf 
· EQUAS, European Quality in Social Services: https://equass.be/ 
· General quality guidelines for Estonian social services: https://www.sotsiaalkindlustusamet.ee/media/2596/download#:~:text=The%20social%20service%20provider%20must,competence%20and%20ethics%20of%20an 
· Care Quality Commission: https://www.cqc.org.uk/  
· Applying Evaluation Criteria Thoughtfully, OECD: https://www.oecd-ilibrary.org/development/applying-evaluation-criteria-thoughtfully_543e84ed-en  
· Health and Social Care Standards: https://www.nhsinform.scot/care-support-and-rights/health-rights/health-and-social-care-standards/health-and-social-care-standards  
· Metodiskie ieteikumi valsts pārvaldes pakalpojumu pārvaldībai, pieejami: https://www.varam.gov.lv/lv/informativie-materiali

